
ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΒΡΑΒΕΙΩΝ ΚΑΙ ΥΠΟΤΡΟΦΙΩΝ ΝΙΚΟΛΑΟΥ ΘΕΟ¬ 
ΔΩΡΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ° 

1. Την αριθ. 17764/3.4.1984 δημόσια διαθήκη του Νικολάου θεο¬ 
δώρου, που συντάχθηκε ενώπιον του συμβολαιογράφου Αθηνών Αντω¬ 
νίου Τσέλιου και δημοσιεύθηκε με το αριθ. 2585/27.6.1986 πρακτικό 
του Μον. Πρωτοδικείου Αθηνών, με την οποία συστήθηκε κοινωφελές 
ίδρυμα με την επωνυμία «ΙΔΡΥΜΑ ΒΡΑΒΕΙΩΝ ΚΑΙ ΥΠΟΤΡΟΦΙΩΝ 
ΝΙΚΟΛΑΟΥ ΘΕΟΔΩΡΟΥ» και με έδρα την Κόρινθο. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 16.10.90 γνωμοδότηση του Συμβουλίου Εθνικών 
Κληρ/των. 

Με πρόταση των Υπουργών Οικονομικών και Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΒΡΑΒΕΙΩΝ ΚΑΙ ΥΠΟΤΡΟΦΙΩΝ ΝΙΚΟΛΑΟΥ ΘΕ¬ 
ΟΔΩΡΟΥ», η οποία έγινε από το Νικόλαο θεοδώρου με την αριθ. 


17764/3,4.1984 δημόσια διαθήκη του, η οποία συντάχθηκε ενώπιον 
του συμβολαιογράφου Αθηνών, Αντωνίου Τσέλιου και δημοσιεύθηκε με 
το αριθ. 2585/27.6.1986 πρακτικό του Μονομ. Πρωτοδικείου Αθη¬ 
νών. Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οικονομικών 
και Εθνικής Παιδείας και θρησεκυμάτων και διέπεται από τις διατάξεις 
της παραπάνω συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. \ 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα πέντε (15) άρθρα και καταχωρί¬ 
ζεται παρακάτω: 

ο ΟΡΓΑΝΙΣΜΟΣ 

Διοίκησης και Διαχείρισης του κοινωφελούς ιδρύματος 

με την επωνυμία «ΙΔΡΥΜΑ ΒΡΑΒΕΙΩΝ ΚΑΙ ΥΠΟΤΡΟΦΙΩΝ 
ΝΙΚΟΛΑΟΥ ΘΕΟΔΩΡΟΥ» 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΒΡΑΒΕΙΩΝ 
ΚΑΙ ΥΠΟΤΡΟΦΙΩΝ ΝΙΚΟΛΑΟΥ ΘΕΟΔΩΡΟΥ» που συστήθηκε από 
το Νικόλαο θεοδώρου με την αριθ. 17764/3.4.1984 δημόσια δια¬ 
θήκη του, η οποία συντάχθηκε ενώπιον του συμβολαιογράφου Αθηνών, 
Αντωνίου Τσέλιου και δημοσιεύθηκε με το αριθ. 2585/27.6.1986 
πρακτικό του Μον. Πρωτοδικείου Αθηνών αποτελεί νομικό πρόσωπο 
ιδιωτικού δικαίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/39, όπως 
κάθε φορά ισχύει ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κόρινθος. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασης του. 

Άρθρο 2. 

Σκοποί. 

Σκοποί του ιδρύματος είναι: 

α) Η χορήγηση κατ’ έτος βραβείων σε άριστοϋς μαθητές και μαθή¬ 
τριες των Γυμνασίων και Λυκείων της πόλης της Κόρινθου και 

β) Η χορήγηση κατ’ έτος υποτροφιών σε άπορους και άριστοϋς στην 
επίδοση και το ήθος απόφοιτους Λυκείων της Κόρινθου, για τη συνέχιση 
των σπουδών τους στην Τριτοβάθμια Εκπαίδευση ως και για μεταπτυ¬ 
χιακές σπουδές στην Ελλάδα και στην αλλοδαπή. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Ποσό δέκα τεσσάρων εκατομμυρίων (14.000.000) δραχμών, που 
βρίσκεται κατατεθειμένο στον αριθ. 550002210001351 προθεσμιακό 

λογαριασμό της Τράπεζας Γΐίστεως, Υποκατάστημα Κορίνθου. 

β) Ποσό τετραχοσίων είκοσι οκτώ χιλιάδων επτακοσίων εξήντα οκτώ 
(428.768) δραχμών, κατατεθειμένο στον αριθ. 550002101078106 
λογαριασμό ταμιευτηρίου της ίδιας ως άνω Τράπεζας. 

γ) Η αριθ. 146218 ομολογία, ποσού κεφαλαίου δύο εκατομμυρίων 
(2.000.000) δραχμών που έχει κατατεθεί στον αριθ. 1023 ειδικό προ¬ 
θεσμιακό λογαριασμό της ίδιας τράπεζας. 

δ) Τέσσέρα (4) ομόλογα Ε.Τ.Β.Α. με επιτόκιο 21 % ετησίως τα οποία 
έχουν παραδοθεί προς φύλαξη στην «Ελληνική Εταιρεία Επενδύσεων 
Χαρτοφυλακίου Α.Ε.». 

Τα ομόλογα αυτά έχουν τα εξής στοιχεία: 

1) Αριθ. 562889 σειράς 1.000 έκδοσης Μαρτίου 1985 ονομαστι¬ 
κής αξίας ενός εκατομμυρίου (1.000.000) δραχμών. 

2) Αριθ. 644659 σειράς 2.000 έκδοσης Δεκεμβρίου 1985, ονομα¬ 
στικής αξίας δύο εκατομμυρίων (2.000.000) δραχμών. 

3) Αριθ. 652719 σειράς 2.000 έκδοσης Ιανουάριου 1986 ονομαστι¬ 
κής αξίας δύο εκατομμυρίων (2.000.000) δραχμών. 

4) Αριθ. 654416 σειράς 2.000, έκδοσης Ιανουάριου 1986, ονομα¬ 
στικής αξίας δύο εκατομμυρίων (2.000.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. , 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκήση. 

1. Το ίδρυμα διοικείται από Πενταμελές Διοικητικό Συμβούλιο που 
αποτελείται από τους: 1 

α) Εκάστοτε Δήμαρχο του Δήμου Κορινθίων ως Πρόεδρο. 

: β) Σήφη Κόλλια, τέως εκπαιδευτικό σύμβουλο και τέως Δήμαρχο 
Κορινθίων, ως Αντιπρόεδρο, με αναπληρωτή τον εκάστοτε υπηρετούντα 
στην Κόρινθο Προϊστάμενο της Δ/νσης Δευτεροβάθμιας Εκπαίδευ¬ 
σης. 

γ) Αδάμ Αθουσάκη, καθηγητή. ' , 

δ) Δύο διακεκριμένους κατοίκους της Κορίνθου οι οποίοι θα εκλεγούν 
από τα ανωτέρω τρία μέλη του Διοικητικού Συμβουλίου. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε τρεις μήνες 
και έκτακτα οπότε το ζητήσει ο Πρόεδρος ή δύο (2) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Σύμβουλίου 
απουσιάζει αδικαιολόγητα από τρεις (3), συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι-αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται, όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 


ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στην 
διοίκηση και στη λειτουργία τόυ, τη διάθεση των πόρων αυτού, καθώς 
και για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Κοριν¬ 
θίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (552/Α'.). 

Μάξι με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς, και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε- 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία" των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύμάτος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει.τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. ° 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

. 1.0 Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

8) Φυλλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. ' 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω συνθηκών), να βοηθείται από 
υπάλληλο του ιδρύματος, την ευθύνη όμως για τις ενέργειες τούτου φέ¬ 
ρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των· σχεδίων προϋπολογισμού, απολογισμού και ισολογι¬ 
σμού του ιδρύματος. - 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορ9ίζεται με απόφαση αυτού. 

Άρθρο 9. β 

Προσόντα υποψηφίων. 

Δικαίωμα υποτροφίας έχουν οι σπουδαστές και φοιτητές και των δύο 
φύλων που συγκεντρώνουν τις παρακάτω προϋποθέσεις: 
α) Απόφοιτος Λυκείου Κορίνθου. 
β) Δημότης και μόνιμος κάτοικος Κορίνθου 
τόσο ο δικαιούχος όσο και ένας-τουλάχιστον από τους δύο γονείς, 
γ) Μέλος οικονομικά αδύνατης οικογένειας, 
δ) Άριστος στο ήθος και στη μάθηση. 

Οι δικαιούμενοι υποτροφίας πρέπει να υποβάλλουν τα κάτωθι δικαιο- 
λογητικά. 

1) Πιστοποιητικό από το οποίο να προκύπτει ότι ο υποψήφιος και 
ένας τουλάχιστον γονέας αυτού, είναι δημότες Κορίνθου, 

2) Επίσημο έγγραφο από το οποίο να προκύπτει ότι είναι μόνιμος κά¬ 
τοικος Κορίνθου. 

3) Πιστοποιητικό ή απόφαση του οικείου τμήματος της Νομαρχίας 
περί οικονομικής αδυναμίας του υποψηφίου ή της οικογένειας του. 

4) Πιστοποιητικά ιδιοκτησίας του υποψηφίου και των γονέων του, 
των Υποθηκοφυλακείων Α' και Β' Κορίνθου ή του αρμόδιου Υποθηκο¬ 
φυλακείου του τόπου γέννησης και του ετέρου εκ των γονέων του, εφό¬ 
σον αυτός έχει γεννηθεί σε άλλη πόλη. 

5) Αντίγραφο ποινικού μητρώου του δικαιούχου. 

6) Υπεύθυνη δήλωση ότι δεν παίρνει άλλη υποτροφία για τις αυτές 
σπουδές. 

7) Αποδεικτικό του σχολείου Δευτεροβάθμιας Εκπαίδευσης ή πιστο¬ 
ποιητικό σπουδών Ανώτερης ή Ανώτατης Σχολής, στην οποία φοιτά ο 
υποψήφιος, από τα οποία αποδυκνύεται η επίδοσή του στα μαθήματα. 

Άρθρο 10. 

Εκλογή και διορισμός υποτρόφων.. 

1. Το Διοικητικό Συμβούλιο του ιδρύματος καλεί με πρόσκλησή του 
τους ενδιαφερομένους να υποβάλλουν τις αιτήσεις τους με τα αναφερό- 
μενα στο ως άνω άρθρο δικαιολογητικά, τηρουμένων κατά τα λοιπά 
των διατάξεων του άρθρου 3 και κατ’ αναλογία των διατάξεων των άρ¬ 
θρων 4, 5 και 6 παρ. 1 του από 18.8.1941 Καν. Δ/τος. 

2. Οι αιτήσεις με τα δικαιολογητικά υποβάλλονται στο ίδρυμα μέσα 
σε δέκα πέντε ημέρες από της δημοσίευσης της σχετικής ως άνω πρό¬ 
σκλησης. 

3. Η επιλογή και ανακήρυξη των υποτρόφων γίνεται χωρίς διαγωνι¬ 


σμό και με αιτιολογημένη απόφασή του, το Διοικητικό Συμβούλιο του 
ιδρύματος ανακηρύσσει τους υποτρόφους, εφαρμοζομένων κατά τα 
λοιπά των διατάξεων του Α.Ν. 2039/39 και του από 18.8.1941 Καν. 
Δ/τος (Α.286). ... 

- Άρθρο 11. 

Καταβολή υποτροφιών. 

1. Ο αριθμός των υποτρόφων και το ποσό της μηνιαίας υποτροφίας 

κάθε υποτρόφου καθορίζονται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος. Το ύψος όμως 
της μηνιαίας υποτροφίας είναι πάντοτε μέσα στα όρια που ορίζονται από 
τις σχετικές διατάξεις της συστατικής πράξης του ιδρύματος, του άρ¬ 
θρου 54 του Α.Ν. 2039/39 και του άρθρου 28 του από 18.8.1941 
Καν. Δ/τος. ' 

2. Οι υποτροφίες καταβάλλονται στους δικαιούχους σύμφωνα με τις 

διατάξεις των άρθρων 55 του Α.Ν. 2039/39 όπως τροποποιήθηκε με 
το Ν. 1583/85 και 24, 25, 26, 27 και 33 του από 18.8.1941 Καν. 
Δ/τος (286/Α). ' 

3. Η χορήγηση· της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανον. Δ/τος, οι 
οποίες διαπιστώνονται με πράξη του Διοικητικού Συμβουλίου του ιδρύ¬ 
ματος, που έχει υποχρέωση να παρακολουθεί την όλη πορεία των σπου¬ 
δών των υποτρόφων και να αξιώνει απ’ αυτούς την υποβολή, κάθε έτος, 
αποδεικτικών στοιχείων της επίδοσής τους. 

■ .· Άρθρο 12. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του Ιδρύματος, ή οπία μπορεί να παρατα- 
θεί μέχρι την 31η" Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. · ·' .· *" ■ 

2. Η οικονομική διαχείριση γίνεται με βάση προΰπολισμό και απολο¬ 

γισμό εσόδων και εξόδων, που καταρτίζονται σύμφωνα με τις διατάξεις 
των άρθρων ΙΟΓκαι 102 του Α.Ν. 2039/39 και του από 20.12.1939 
σχετικού Δ/τος (552/Α). · ' 

Άρθρο 13. 

Βιβλία και στοιχεία. 

1 . Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται- στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - Μητρώο χορήγηση των βραβείων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία,· το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της,διαχείρι- 
σης της περιουσίας του ιδρύματος και της εκτέλεσης των σκοπών του. 

Άρθρο 14. 

Τροποποίηση Οργανισμού. * ·" 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 




1306 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


98 του ΑΝ 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 15. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

3. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Κορινθίων. 

Στους Υπουργούς Οικονομικών και Εθνικής Παιδείας και θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 27 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

ΙΩΑΝ. ΠΑΛΑΙΟΚΡΑΣΣΑΣ ΓΕΩΡΓ. ΣΟΥΦΛΙΑΣ 

-+- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 277563 (2) 

Καθορισμός προϋποθέσεων χρησιμοποιήσεως της ένδειξης «Παιανίτι- 
κος τοπικός οίνος» ως περιγραφικού στοιχείου οίνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν.Δ/τος 243/1969 «Περί βελτιώσεως και προστασίας της 
«αμπελουργικής παραγωγής», όπως τροποποιήθηκε με το Ν. 427/ 
1976 «Περί αντικαταστάσεως, συμπληρώσεως και καταργήσεως ενίων 
διατάξεων του Ν.Δ/τος 243/1969» και ιδιαίτερα τις διατάξεις των άρ¬ 
θρων 4 και 5 αυτού. 

. β) Του Ν. 992/1979 «Περί οργανώσεως των διοικητικών υπηρε¬ 
σιών δια την εφαρμογή της συνθήκης προσχωρήσεως της Ελλάδος εις 
τας Ευρωπαΐκάς Κοινότητας και ρυθμίσεως συναφών θεμάτων και ορ¬ 
γανωτικών θεμάτων και ιδιαίτερα το άρθρο 22 αυτού, καθώς και των 
Ν. 1338/1983 «Περί εφαρμογής του Κοινοτικού δικαίου» και 1440/ 
1984.· 

γ) Του άρθρου 72 του Κανονισμού (ΕΟΚ) αριθ. 822/87 «για την 
Κοινή Οργάνωση της αμπελοοινικής αγοράς». 

δ) Του Κανονισμού (ΕΟΚ) αριθ. 2392/79 «Περί των γενικών κανό¬ 
νων για την περιγραφή και την παρουσίαση οίνων και γλευκών σταφυ¬ 
λής»· 

ε) Τον Κανονισμό (ΕΟΚ) αριθ. 3201/90 «Περί των λεπτομερειών 
εφαρμογής για τον χαρακτηρισμό και την παρουσίαση οίνων και γλευ¬ 
κών σταφυλής». 

στ) Της κοινής Υπουργικής απόφασης αριθ. 267753/1899/ 
8.3.1988 «γενικοί κανόνες χρήσης του όρου «τοπικός οίνος» ως περι¬ 
γραφικού στοιχείου επιτραπέζιων οίνων». 

2. Σχετική αίτηση ενδιαφερομένου φορέα για την παραγωγή και διά¬ 
θεση στην κατανάλωση οίνων με την περιγραφική ένδειξη Παιανίτικος 
τοπικός οίνος. 

3. Τη γνωμοδότηση της ΚΕΠΟ αριθ. 28/20.12.90 για το ανωτέρω 
αίτημα. 

4. Την ανάγκη να καθορισθούν οι λεπτομέρειες παραγωγής των οί¬ 
νων που δύνανται να περιγράφονται με την ένδειξη «Παιανίτικος τοπι¬ 
κός οίνος». 

5. Την Πρωθυπουργική απόφαση αριθ. Υ.1081/18.5.90 «Περί ορι¬ 
σμού αρμοδιοτήτων του αναπληρωτή Υπουργού Γεωργίας Παναγιώτη 
Χατζηνικολάου, αποφασίζουμε: 

1. Την ένδειξη «Παιανίτικος Τοπικός Οίνος» μπορεί να χρησιμοποιη¬ 
θεί για την περιγραφή Λευκών ξηρών επιτραπέζιων οίνων, που παράγο- 
νται από συνιστώμενες ποικιλίες οιναμπέλου καλλιεργούμενες στην διοι¬ 
κητική περιοχή του Δήμου Παιανίας Αττικής και εφόσον πληρούνται οι 
κατωτέρω προϋποθέσεις. 

α) Παράγονται από οινοποίηση σταφυλιών της ποικιλίας Σαββατιανό 
ή από ανάμιξη οίνων των ποικιλιών Ασύρτικο σε ποσοστό μέχρι 20% 
και Σαββατιανό. 

β) Παράγονται από σταφύλια αμπελώνων που βρίσκονται σε κατάλ¬ 


ληλα εδάφη, στους οποίους εφαρμόζονται οι συνήθεις στην περιοχή καλ¬ 
λιεργητικές τεχνικές και των οποίων η απόδοση είναι μικρότερη των 
1200 ΚΟ ανά στρέμμα. 

γ) Για την παραγωγή των οίνων εφαρμόζεται η κλασσική μέθοδος 
λευκής οινοποίησης και η αλκοολική ζύμωση του γλεύκους πρέπει να 
γίνεται σε θερμοκρασίες κάτω των 20° Γ. 

δ) Ο κτηθείς αλκοολικός τίτλος των οίνων που φέρονται στην κατα¬ 
νάλωση, δεν πρέπει να είναι μικρότερος από 10,5% νΟΕ και ούτε με¬ 
γαλύτερος από 12% νΟΕ ο δε δυναμικός αλκοολικός τίτλος των στα¬ 
φυλιών που χρησιμοποιούνται δεν πρέπει να είναι μικρότερος των 10% 
νΟΕ και ούτε μεγαλύτερος των 12% νΟΕ. 

ε) Η μεταποίηση των σταφυλιών σε γλεύκος και του γλεύκους σε οίνο 
πρέπει να γίνεται σε μονάδες που διαθέτουν ψυκτικές εγκαταστάσεις 
ρυθμίσεως και ελέγχου των θερμοκρασιών αλκοολικής ζύμωσης. 

στ) Για την μεταφορά των σταφυλιών στο οινοποιείο χρησιμοποιού¬ 
νται τελάρα χωρητικότητας μέχρι 25 χιλιογραμμάρια. 

2. Ως προς τη διαδικασία παραγωγής, τα περιγραφικά στοιχεία στην 
ετικέττα και τον έλεγχο της παραγωγής, ισχύουν οι διατάξεις της Κοι¬ 
νής Υπουργικής απόφασης αριθ. 267753/1899/8.3.1988 και ειδικό¬ 
τερα τα άρθρα 10 και 11 αυτής. 

3. Επί των επιτραπέζιων οίνων, για τους οποίους αναγνωρίζεται το 
δικαίωμα χρήσης του όρου «Παιανίτικος τοπικός οίνος» έχουν παράλ¬ 
ληλη εφαρμογή οι γενικές και ειδικές διατάξεις της Εθνικής και Κοινο¬ 
τικής αμπελοοινικής νομοθεσίας για θέματα που δεν ρυθμίζονται με την 
παρούσα απόφασή μας. 

Η απόφαση αυτή, να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

Αριθ. 277564 (3) 

Καθορισμός προϋποθέσεων χρησιμοποιήσεως της ένδειξης «Τοπικός οί¬ 
νος Δράμας» ως περιγραφικού στοιχείου οίνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν.Δ/τος 243/1969 «Περί βελτιώσεως και προστασίας της 
αμπελουργικής παραγωγής», όπως τροποποιήθηκε με το Ν. 427/ 
1976 «Περί αντικαταστάσεως, συμπληρώσεως και καταργήσεως ενίων 
διατάξεων του Ν.Δ/τος 243/1969» και ιδιαίτερα τις διατάξεις των άρ¬ 
θρων 4 και 5 αυτού. 

β) Του Ν. 992/1979 «Περί οργανώσεως των διοικητικών υπηρε¬ 
σιών δια την εφαρμογή της συνθήκης προσχωρήσεως της Ελλάδος εις 
τας Ευρωπαΐκάς Κοινότητας και ρυθμίσεως συναφών θεμάτων και ορ¬ 
γανωτικών θεμάτων και ιδιαίτερα το άρθρο 22 αυτού, καθώς και των 
Ν. 1338/1983 «Περί εφαρμογής του Κοινοτικού δικαίου» και 1440/ 
1984. 

γ) Του άρθρου 72 του Κανονισμού,(ΕΟΚ) αριθ. 822/87 «για την 
Κοινή Οργάνωση της αμπελοοινικής αγοράς». 

δ) Του Κανονισμού (ΕΟΚ) αριθ. 2392/79 «Περί των γενικών κανό¬ 
νων για την περιγραφή και την παρουσίαση οίνων και γλευκών σταφυ¬ 
λής». 

ε) Του Κανονισμού (ΕΟΚ) αριθ. 3201/90 «Περί των λεπτομερειών 
εφαρμογής για τον χαρακτηρισμό και την παρουσίαση οίνων και γλευ¬ 
κών σταφυλής». 

στ) Της κοινής Υπουργικής απόφασης αριθ. 267753/1899/ 
8.3.1988 «γενικοί κανόνες χρήσης του όρου «τοπικός οίνος» ως περι¬ 
γραφικού στοιχείου επιτραπέζιων οίνων». 

2. Σχετική αίτηση ενδιαφερομένου φορέα για την παραγωγή και διά¬ 
θεση στην κατανάλωση οίνων με την περιγραφική ένδειξη «Τοπικός οί¬ 
νος Δράμας». 

3. Τη γνωμοδότηση της ΚΕΠΟ αριθ. 23/20.12.90 για το ανωτέρω 
αίτημα. 

4. Την ανάγκη να καθορισθούν οι λεπτομέρειες παραγωγής των οί¬ 
νων που δύνανται να περιγράφονται με την ένδειξη «Τοπικός οίνος Δρά¬ 
μας»· 

5. Την Πρωθυπουργική απόφαση αριθ. Υ.1081/18.5.90 «Περί ορι¬ 
σμού αρμοδιοτήτων του αναπληρωτή Υπουργού Γεωργίας Παναγιώτη 
Χατζηνικολάου, αποφασίζουμε: 

1. Π ένδειξη «Τοπικός Οίνος Δράμας» μπορεί να χρησιμοποιηθεί για 

την περιγραφή Λευχών ξηρών, ερυθρών ξηρών χαι ερυθρωπών (ροζέ) 
ξηρών επιτραπέζιων οίνων, που παράγονται από συνιστώμενες ποικι¬ 
λίες οιναμπέλου, καλλιεργούμενες στην διοικητική περιοχή του Νομού 
Δράμας, όπως ειδικώτερα καθορίζεται κατωτέρω και εφ’ όσον πληρού- 
νται οι προϋποθέσεις της απόφασής μας αυτής. 

2. Λευκοί ξηροί τοπικοί οίνοι: 

α) Παράγονται από τις ποικιλίες Ζουμιάτικο και Ροδίτη, καθώς και 
από τις ποικιλίες 8ΑΙΜΟΝΙΟΝ Β. (Σωβινιόν) και Ασύρτικο με τη με¬ 
τάταξή τους σε συνιστώμενες ποικιλίες. 

β) Παράγονται από σταφύλια αμπελώνων που βρίσκονται σε κατάλ¬ 
ληλα εδάφη, σε υψόμετρο 100-300 μέτρων και στους οποίους εφαρμό¬ 
ζονται οι συνηθισμένες καλλιεργητικές τεχνικές και των οποίων η από¬ 
δοση δεν υπερβαίνει τα 900 ΚΟ/στρέμμα. 

γ) Για την παραγωγή των οίνων εφαρμόζεται η κλασσική μέθοδος 
λευκής οινοποίησης και η αλκοολική ζύμωση του γλεύκους πρέπει να 
γίνεται σε θερμοκρασίες μικρότερες των 20° 0. 

δ) Ο κτηθείς αλκοολικός τίτλος των οίνων που φέρονται στην κατα¬ 
νάλωση, δεν πρέπει να είναι μικρότερος των 10,5% \ΌΕ ο δε φυσικός 
αιλκοολικός τίτλος των σταφυλιών που χρησιμοποιούνται, δεν πρέπει να 
είναι μικρότερος από 10% ΫΟΕ και ούτε μεγαλύτερος από 13% νΟΕ. 

ε) Η μεταποίηση των σταφυλιών σε γλεύκος και του γλεύκους σε οίνο 
να γίνεται σε μονάδες που διαθέτουν ψυκτικές εγκαταστάσεις ρυθμίσεως 
και ελέγχου των θερμοκρασιών της (αλκοολικής ζύμωσης. 

3. Οι ερυθροί ξηροί τοπικοί οίνοι: 

α) Παράγονται από στην συνιστώμενη ποικιλία Λημνιό καθώς και τις 
ποικιλίες 0ΑΒΕΚΝΕΤ δΑΙΜΟΝΙΟΝ (Καμπερνέ Σωβινιόν), 0ΑΒΕΚ- 
ΝΕΤ ΡΚΑΝ0 (Καμπερνέ Φρανκ) και ΜΕΚΕΟΤ (Μερλότ) με τη μετά¬ 
ταξή τους σε συνιστώμενες ποικιλίες. 

β) Παράγονται από σταφύλια αμπελώνων που βρίσκονται σε κατάλ¬ 
ληλα εδάφη, σε υψόμερο 100-300 μέτρων και στους οποίους εφαρμό¬ 
ζονται οι συνηθισμένες καλλιεργητικές τεχνικές και των οποίων η από¬ 
δοση δεν υπερβαίνει τα 900 ΚΟ σταφυλιών ανά στρέμμα. 

γ) Για την παραγωγή των οίνων εφαρμόζεται η κλασσική μέθοδος 
ερυθράς οινοποίησης. 

δ) Ο κτηθείς αλκοολικός τίτλος των οίνων που φέρονται στην κατα¬ 
νάλωση, δεν πρέπει να είναι μικρότερος από 11,5% νΟΕ ο δε φυσικός 
αλκοολικός τίτλος των σταφυλιών όχι μεγαλύτερος από 13% νΟΕ. 

4. Οι ερυθρωποί (ροζέ) ξηροί τοπικοί οίνοι: 

α) Παράγονται από συνοινοποίηση σταφυλιών των ποικιλιών Λημνιό 
και Ζουμιάτικο ή (Ροδίτης) καθώς και την ποικιλία (ΆΒΕΚΝΕΤ 5ΑΙΙ- 
νΐΟΝΙΟΝ (Καμπερνέ Σωβινιόν), με τη μετάταξή τους σε συνιστώμενες. 

β) θα παράγονται από σταφύλια αμπελώνων που βρίσκονται σε κα¬ 
τάλληλα εδάφη, σε υψόμερο 100-300 μέτρων και στους οποίους εφαρ¬ 
μόζονται οι συνηθισμένες καλλιεργητικές τεχνικές και των οποίων η 
απόδοση δεν πρέπει να υπερβαίνει τα 900 ΚΟ σταφυλιών ανά στρέμμα. 

γ) Η παραγωγή των ερυθρωπών (ροζέ) τοπικών οίνων, πρέπει να γί¬ 
νεται σε μονάδες που διαθέτουν ψυκτικές εγκαταστάσεις ρυθμίσεως και* 
ελέγχου των θερμοκρασιών της αλκοολικής ζύμωσης, η οποία γίνεται 
σε θερμοκρασίες κάτω των 20° 0. 

δ) Ο κτηθείς αλκοολικός τίτλος των ερυθρωπών (ροζέ) τοπικών οί¬ 
νων δεν πρέπει να είναι μικρότερος από 10,5% νΟΕ ο δε φυσικός αλκο¬ 
ολικός τίτλος των σταφυλιών που χρησιμοποιούνται δεν πρέπει να είναι 
μεγαλύτερος των 12% \ΌΕ. 

5. Ως προς την διαδικασία παραγωγής, τα περιγραφικά στοιχεία 
στην ετικέτα και τον έλεγχο της παραγωγής, ισχύουν οι διατάξεις της 
κοινής Υπουργικής Απόφασης αρ. 267753/1899/8.3.1988 και ειδι- 
κώτερα τα άρθρα 10 και 11 αυτής. 

6. Επί των επιτραπέζιων οίνων, για τους οποίους αναγνωρίζεται το 
δικαίωμα χρήσης του όρου «Τοπικός οίνος Δράμας» έχουν παράλληλη 
εφαρμογή οι γενικές και ειδικές διατάξεις της Εθνικής και Κοινοτικής 
αμπελοοινικής νομοθεσίας για θέματα που δεν ρυθμίζονται με την πα¬ 
ρούσα απόφασή μας. 

7. Οι ανωτέρω οίνοι δύνανται να κυκλοφορούν και με την ένδειξη 
«Μακεδονικός τοπικός οίνος» υπό την προϋπόθεση άτι, οι οίνοι παράγο- 
νται στην Μακεδονία, σύμφωνα με τις διατάξεις της Κοινής Υπουργικής 
Απόφασης 267753/1899/88 και τις προϋποθέσεις της απόφασής μας 
αριθ. 340576/1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 


Αριθ. 274957 (4) 

Προσωρινή εισαγωγή ίππων προοριζομένων να συμμετάσχουν στους XI 
Μεσογειακούς Αγώνες (Άθλημα Ιππασίας). 

Ο ΑΝΑΠΛ. ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 1 παρ. 5 του Ν. 829/78 (ΦΕΚ 203/τ. 
Α-/1978). 

2. Την με αρ. πρωτ. 393733/22.8.86 Απόφαση Υπουργού Γεωρ¬ 
γίας (ΦΕΚ 721/τ. Β 1 ) «περί εισαγωγής ζωντανών ζώων, μη εδωδίμων 
προϊόντων ζωικής προέλευσης και ζωοτροφών». 

3. Την με αρ. πρωτ. 322915/21.2.90 Απόφαση Υπουργού Γεωρ¬ 
γίας (ΦΕΚ 120/τ. Β’/5.3.90) μέτρα που αφορούν τις εισαγωγές ζω¬ 
ντανών ζώων και ζωικών προϊόντων που προέρχονται ή διέρχονται από 
την Τουρκία». 

4. Την με αρ. πρωτ. 411 672/24.12.90 Απόφαση Αναπλ. Υπουρ¬ 
γού Γεωργίας (ΦΕΚ 842/τ. Β’/31.12.90) συμπλήρωση απόφασης 
περί μεταβίβασης στους υπηρεσιακούς παράγοντες του Υπουργείου της 
εξουσίας να υπογράφουν με εντολή Αναπληρωτή Υπουργού». 

5. Σχετική εισήγηση της Δ/νσης Υγείας των Ζώων του Υπουργείου 
μας. 

6. Την υπ’ αρ. Υ 1081/90 απόφαση του Πρωθυπουργού περί καθο¬ 
ρισμού αρμοδιοτήτων Αναπλ, Υπ. Γεωργίας, αποφασίζουμε: 

Επιτρέπουμε, κατά παρέκκλιση των με αρ. πρωτ. 393733/22.8.86 
και 322915/21.2.90 Αποφάσεων του υπουργού Γεωργίας, την προ¬ 
σωρινή εισαγωγή στην Ελλάδα ίππων προοριζομένων αποκλειστικά να 
συμμετάσχουν στους XI Μεσογειακούς Αγώνες (Άθλημα Ιππασίας) 
που θα διεξαχθούν στην Αθήνα από 28.6. έως 12.7.91, σύμφωνα με 
τους ακόλουθους όρους και προϋποθέσεις: 

1. Για την εισαγωγή ίππων απαιτείται προηγούμενη έγκριση Κτη¬ 
νιατρικής Υπηρεσίας, εκδιδομένη σύμφωνα με την ακόλουθη διαδικα¬ 
σία: 

α) Ευθύς μόλις οριστικοποιηθούν οι συμμετοχές η Εκτελεστική Επι¬ 
τροπή των αγώνων υποβάλλει προς τη Δ/νση Κτηνιατρικής Αθηνών 
χωριστή αίτηση για κάθε χώρα που προτίθεται να συμμετάσχει στους 
αγώνες αναφέροντας τα ακόλουθα στοιχεία: 

Τίτλο και διεύθυνση της Εκτελεστικής Επιτροπής των αγώνων 
Όνομα και διεύθυνση του υπεύθυνου κτηνίατρου στον οποίο έχει ανα¬ 
τεθεί η υγειονομική υπηρεσία και ενχενζωΐα των ίππων κατά τη διάρ¬ 
κεια των αγώνων. 

διεύθυνση των εγκαταστάσεων σταυλισμού των ίππων 
αριθμός των ίππων που θα συμμετάσχουν στους αγώνες 
μέσο μεταφοράς και σημείο εισόδου τους στην Ελλάδα 
πιθανή ημερομηνία αφίξεως τους στην Ελλάδα 
όνομα του υπεύθυνου συνοδού των ίππων. 

β) Η είσοδος των ίππων στην Ελλάδα μπορεί να γίνει μόνον από τα 
ακόλουθα σημείωμα εισόδου της χώρας Αερολιμένας Ελληνικού Λιμέ¬ 
νας Πειραιώς, Πάτρα, Ηγουμενίτσα, Κήποι Εύζωνοι και Ειδομένη. 

γ) Επί τη βάσει των αιτήσεων της υποπαραγράφου (α) η Δ/νση Κτη¬ 
νιατρικής Αθηνών εκδίδει χωριστές άδειες προσωρινής εισαγωγής ίπ¬ 
πων ανά χώρα προέλευσης. Οι άδειες αυτές θα εκδίδονται επ’ ονόματι 
της Εκτελεστικής Επιτροπής των αγώνων και θα αναφέρουν ρητά ότι 
αφορούν προσωρινή εισαγωγή των συγκεκριμένων ίππων, οι οποίοι θα 
επανεξαχθούν εντός εξήντα (60) ημερών από της εκδόσεως των σχετι¬ 
κών αδειών. 

2. Κατά την είσοδό τους στη χώρα μας οι ίπποι πρέπει να συνοδεύο¬ 
νται: 

α) από ατομικό υγειονομικό πιστοποιητικό σύμφωνα με το Παράρ¬ 
τημα Α της παρούσας, το οποίο πρέπει να έχει εκδοθεί εντός των τελευ¬ 
ταίων 48 ωρών που προηγούνται της επιβίβασης των ίππων, να υπο¬ 
γράφεται από επίσημο κτηνίατρο των αρμοδίων αρχών της χώρας προ¬ 
έλευσης και να έχει συνταχθεί στην Ελληνική και Αγγλική ή Γαλλική. 

Από επίσημο Διαβατήριο της Γ.Ε.Ι (ΓΕϋΕΒΑΤΙΟΝ Ε(^)υΕ8ΤΚΑ 
ΙΝΤΕΚΝΑΤΙΟΝΑΕ. Διεθνής Ιππική Ομοσπονδία). 

3. Η Δ/νση Κτηνιαντρικής Αθηνών μεριμνά για την έγκαιρη ενημέ¬ 
ρωση των αρμοδίων Κτηνιατρικών Υπηρεσιών στα οικεία σημεία εισό¬ 
δου της χώρας και κοινοποιεί προς αυτές τις αντίστοιχες άδειες εισαγωγής. 

4. Οι αρμόδιες Κτηνιατρικές Υπηρεσίες που ασκούν τον έλεγχο στα 

σημεία εισόδου προβαίνουν κατά προτεραιότητα στις ακόλουθες ενέρ- 
γειες: „ 

α) Ταυτοποιούν τους ίππους και ελέγχουν την πληρότητα και το σύμ¬ 
φωνο των εγγράφων που τους συνοδεύουν. 

β) εξετάζουν κλινικά τους ίππους και λαμβάνουν όλα τα προσήκοντα 
υγειονομικά και άλλα μέτρα που κρίνουν απαραίτητα για την προστασία 

της υγείας τόσο των ίππων που θα συμμετάσχουν στους αγώνες, όσο 
και του εγχωρίου Ζωικού κεφαλαίου. 

5. Εάν, κατά τον έλεγχο που προβλέπεται στην παρ. 4, διαπιστωθεί 
ότι δεν έχει τηρηθεί ένας ή περισσότεροι από τους όρους εισαγωγής, ή, 
έαν υγειονομικοί λόγοι το επιβάλλουν απαγορεύεται η πρώθηση των ίπ¬ 
πων στο εσωτερικό της χώρας. 

βι ίπποι παραμένουν στα σημεία εισόδου, ή σε απομόνωση εάν τούτο 
επιβάλλεται για υγειονομικούς λόγους, και αποστέλλονται στη χώρα 
προέλευσης το αργότερο εντός 5 εργασίμων ημερών. 

Στην περίπτωση αυτή η αρμόδια Κτηνιατρική Υπηρεσία του σημείου 
εισόδου ενημερώνει αμέσως την Κεντρική Κτηνιατρική Υπηρεσία του 
Υπουργείου Γεωργίας, αναφέροντας και τους λόγους μη αποδοχής των 
ίππων. 

6. Κατά την παραμονή των ίππων στην Ελλάδα, την ευθύνη της 
υγειονομικής προστασίας και ενζωΐας τους θα έχει ο υπεύθυνος κτηνία¬ 
τρος που ορίζεται από την Εκτελεστική Επιτροπή των αγώνων και τελεί 
υπό την επίβλεψη της Δ/ναης Κτηνιατρικής Αθηνών. 

7. Μετά το τέλος των αγώνων και προκειμένου να εγκαταλείψουν 
την Ελλάδα, οι ίπποι επανεξετάζονται εντός των τελευταίων'48 ώρων 
που προηγούνται της επιβίβασης από κτηνίατρο της Δ/νσης Κτηνιατρι¬ 
κής Αθηνών, ο οποίος εκδίδει και υπογράφει ατομικό υγειονομικό πι¬ 
στοποιητικό επανεξαγωγής που θα είναι σύμφωνο με το Παράρτημα Β 
της παρούσης και θα συντάσσεται στην Ελληνική και Αγγλική ή Γαλ- 
λική. 

8. Η Εκτελεστική Επιτροπή των αγώνων μεριμνά για την έγκαιρη 
κοινοποίηση τής παρούσης, μετά των συνημμένων Παραρτημάτων της, 
προς τις αρμόδιες Ομοσπονδίες των ενδιαφερομένων χωρών, καθώς και 
, σε συνεργασία με τη Δ/νση Κτηνιατρικής Αθηνών, τη διεκπεραίωση 
των διατυπώσεων που απαιτούνται για την εισαγωγή και επανεξαγωγή 
των ίππων από τη χώρα μας. 

9. Οι ίπποι προσωρινής εισαγωγής που θα συμμετάσχουν στους XI 
Μεσογειακούς Αγώνες υποχρεούνται να επανεξαχθούν από τη χώρα 
μας εντός του Χρονικού διαστήματος που καθορίζεται στην άδεια εισα¬ 
γωγής τους. 

Εάν εκδηλωθεί ενδαφέρον εγκατάλειψης του καθεστώτος προσωρι¬ 
νής εισαγωγής, η οριστική εισαγωγή πραγματοποιείται σύμφωνα με τις 
ισχύουσες διατάξεις. 

10. Με την επιφύλαξη της παραγράφου 1, για την εισαγωγή ζώντων 
ίππων και ζωοτροφών.στην Ελλάδα εξακολουθούν να ισχύουν άνευ τρο¬ 
ποποιήσεων οι με αρ. πρωτ. 393733/22.8.86 και 322915/21.2.90 
προγενέστερες Αποφάσεις Υπουργού Γεωργίας. 

Η παρούσα απόφαση μετά των συνημμένων Παραρτημάτων της να 
δημοσιευθεί στην Εφημερίδα της Κυβερνήσεως. 

Αθήνα, 19 Φεβρουάριου 1991 

Με εντολή Υπουργού 
Ο Γενικός Γραμματέας 
Ν. ΨΥΛΛΑΚΗΣ 


ΠΑΡΑΡΤΗΜΑ Α’ 

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ 

Αποκλειστικά για ίππους προσωρινής εισαγωγής προοριζομένους να 
συμμετάσχουν στους XI Μεσογειακούς Ιππικούς Αγώνες που θα γίνουν 
στην Αθήνα από 28/6 έως 12.7.91. 

Χώρα (ή τμήμα Χώρας* 1) προέλευσης:.Αρθ. 

Αρμόδιο Υπουργείο:. 

Αρμόδια Τοπική Υπηρεσία:. 

I. Αναγνωριστακά στοιχεία ίππου. 

Φυλή: .. 

Ηλικία: .'. 

Φύλο:.·...._... 

Χρώμα/Χαρακτηριστικά: . I... ... 

Αριθμ. διαβατηρίου Ε.Ε.Ι: ;... 

II. Προέλευση και προορισμός 

Τόπος φόρτωσης στη χώρα προέλευσης: .....' . 

Μεταφορικό μέσο: . . ... . . ... 

Σημείο εισόδου στην Ελλάδα:... 

Όνομα & Δ/νση αποστολέα: .. .. 

Όνομα & Δ/νση παραλήπτη:... 

Στοιχεία υπεύθυνου συνοδού*2): .·.. 

III. Υγειονομική βεβαίωση 


Ο υπογραφόμενος κτηνίατρος ορισθείς από την αρμόδια υπηρεσία της 
.βεβαιών ότι το παραπάνω ζώο ανταποκρίνεται στους ακόλου¬ 
θους, όρους: 

1. Εξετάστηκε σήμερα και δεν παρουσιάζει κανένα σύμπτωμα κοινού 
ή μεταδοτικού νοσήματος. 

(1): Ισχύει μόνον για Κράτη - Μέλη της Ε.Κ! 

. (2): Συμπληρώνεται προαιρετικά / 

2. Δεν ανταποκρίνεται στα πλαίσια ενός προγράμματος εκρίζωσης 
μεταδοτικού νοσήματος που εφαρμόζεται στη χώρα προέλευσης. 

3. Δεν έχει έλθει σε επαφή με άλλα ιπποειδή ύποπτα ή μολυσμένα από 
μεταδοτική ασθένεια κατά τη διάρκεια των τελευταίων 15 ημερών που 
προηγήθηκαν της εξέτασης. 

4. Προέρχεται από χώρα (ή τμήμα χώρας* 1)): 

- απαλλαγμένης από διετίας πανώλους των ίππων, και στην οποία δεν 
διενεργείται από έτους εμβολιασμός κατά της νόσου αυτής. 

- απαλλαγμένης από διετίας Βενεζουελιανής εγκεφαλίτιδας των ίππων 

(νΕΕ) 

- απαλλαγμένης από εξαμήνου δουρίνης και μάλεως των ίππων. 

- απαλλαγμένης από εξαμήνου φυσαλιδώδους στοματίτιδας των ίπ¬ 
πων. 

5. Προέρχεται από. εκτροφή: 

- απαλλαγμένη από εξαμήνου ιογενούς αρτιρίτιδας. 

- απαλλαγμένη από εξαμήνου λοιμώδους, αναιμίας. 

- απαλλαγμένη από μηνός λύσσας. 

- απαλλαγμένη από 15θημέρου βακτηριδιακού άνθρακα. 

6. Το συγκεκριμένο ζώο έχει υποβληθεί με αρνητικά αποτελέσματα, 
στις ακόλουθες εξετάσεις κατά τις τελευταίες 30 ημέρες προ της απο¬ 
στολής του στην Ελλάδα: 

- σε ορολογική δοκιμή ανίχνευσης ιογενούς αρτιρίτιδας 

- σε δοκιμή 0000ΙΝ5 για τη λοιμώδη αναιμία. 

7. Ο τόπος φόρτωσης του ζώου στη χώρα προέλευσης βρίσκεται στο 
κέντρο περιοχής ακτίνας 10 ΚΜ απαλλαγμένης επιζωοτιών στις οποίες 
είναι ευαίσθητα τα ιπποειδή και η μεταφορά του προς αυτόν έγινε χωρίς 
ο Ιππος να έλθει σε επαφή με άλλα μονόπλα. 

8. Τα μέσα μεταφοράς και πρόσδεσης έχουν καθαριστεί και απολυ- 
μανθεί με εγκεκριμένο στη χώρα προέλευσης απολυμαντικό προ της 
φόρτωσης και κατά την μεταφορά έχουν ληφθεί όλα τα ενδεικνυόμενα 
μέτρα για την υγειονομική προστασία και ενζωΐα του ίππου. 

9. Το πιστοποιητικό αυτό ισχύει για δέκα (10) ημέρες.· 

' ' 1 · (Ημερομηνία) 

(Υπογραφή) 

(Σφραγίδα) 

ΠΑΡΑΡΤΗΜΑ Β - 

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ 

Επανεξαγωγής ίππων που συμμετείχαν στους XI Μεσογειακούς 
Αγώγες (Άθλημα Ιππασίας) που έγιναν στην Αθήνα από 28.6.... έως 
12.7.1991. 

Χώρα αποστολής: Ελλάς · Αριθ. πρωτ. 

Αρμόδιο Υπουργείο: Υπουργείο Γεωργίας Ημερομηνία . 

Αρμόδια Κρατική Υπηρεσία: Δ/νση Κτηνιατρικής Αθηνών 

I. Αναγνωριστακά στοιχεία ίππου. 

Φυλή: ... 

Ηλικία: .. 

Φύλο:.. 

Χρώμα/Χαρακτηριστικά: . 

Αριθμ. διαβατηρίου Ε.Ε.Ι.:.",. 

II. Μεταφορά και προορισμός ' 

Σημείο εξόδου από την Ελλάδα:. 

Μεταφορικό μέσο:.ί. 

Σημείο εισόδου στη χώρα προορισμού: . . . . 

Στοιχεία υπευθύνου συνοδού: . 

III. Υγειονομική βεβαίωση 

Ο υπογραφόμενος κτηνίατρος ορισθείς από την αρμόδια Ελληνική 
αρχή, βεβαιώ ότι το παραπάνω ζώο συμμετείχε στους XI Μεσογεια¬ 
κούς Αγώνες (Άθλημα Ιππασίας) που έγιναν στην Αθήνα από 28.6. 
έως 12.7.1991 και ανταποκρίνεται στους ακόλουθους όρους: 

1. Εισήλθε στην Ελλάδα στις (ημερομηνία).από (σημείο εισό¬ 
δου) .και η προσωρινή εισαγωγή και παραμονή του στην Ελλάδα 

έγινε σύμφωνα με τις διατάξεις της με αρ. πρωτ.απόφασης του 

Υπουργού Γεωργίας. 

2. Εξετάστηκε σήμερα και δεν παρουσιάζει κανένα κλινικό σύ¬ 
μπτωμα ασθένειας. 

3. Οι αγώνες διεξήχθησαν στο κέντρο περιοχής ακτίνας τουλάχιστον 
10ΚΜ απαλλαγμένης επιζωοτιών στις οποίες είναι ευαίσθητα τα ιππο- 
ειδή και η μεταφορά του ίππου προς και από αυτήν έγινε χωρίς να έλθει 
σε επαφή με άλλα μόνοπλα. 

4. Τα μέσα μεταφοράς και πρόσδεσης είχαν καθαριστεί και απολυ- 
μανθεί με εγκεκριμένο στην Ελλάδα απολυμαντικό προ της φόρτωσης 
και κατά την μεταφορά είχαν ληφθεί όλα τα μέτρα για την υγειονομική 
προστασία και ευζωΐα του ίππου. 

5. Κατά τη διάρκεια της παραμονής του ίππου στην Ελλάδα δεν ήλθε 
σε επαφή με μόνοπλα κατώτερου υγειονομικού καθεστώτος και δεν 
επήλθε μεταβολή στην επιζωοτιολογική κατάσταση της χώρας κατά το 
ίδιο χρονικό διάστημα. 

6. Το πιστοποιητικό αυτό ισχύει για δέκα (10) ημέρες. 

(Υπογραφή) 

(Σφραγίδα) 

-♦- 1 

Αριθ. Φ54/Γ2γ/489 (5) 

Σύσταση Γενικής Διεύθυνσης και Θέσης Γενικού Δ/ντή στον Εθνικό Ορ¬ 
γανισμό Πρόνοιας (Ε.Ο.Π.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ/τος 572/70 (ΦΕΚ 125 τ.Α') «περί οργανώσεως, διαρ- 
θρώσεως, λειτουργίας, Νομικών Προσώπων, Οργανισμών κ.λ.π.» (άρ¬ 
θρο 16). 

β. Του Νόμου 1892/1990 άρθρο 51 παρ. 1 (ΦΕΚ 101 τ.Α') «για 
τον εκσυγχρονισμό και την ανάπτυξη και άλλες διατάξεις». 

γ. Του Νόμου 1735/87 άρθρο 2 παρ. 4 και άρθρο 19 παρ. 2 (ΦΕΚ 
195 τ.Α'). 

2. Την αριθ. ΚΝΠΙΔ/Φ.21/1/οικ.37179/5.11.1990 εγκύκλιο 
του Υπουργείου Προεδρίας της Κυβέρνησης «σύσταση θέσεων σε φορείς 
του ευρύτερου Δημόσιου Τομέα». 

3. Τα αριθ. 815/30.8.90 και 823/25.1.91 πρακτικά του Διοικητι¬ 
κού Συμβουλίου του Εθνικού Οργανισμού Πρόνοιας, αποφασίζουμε: 

1. Εγκρίνουμε τη σύσταση Γενικής Δ/νσης στον Εθνικό Οργανισμό 
Προνοίας του είναι Κρατικό Νομικό Πρόσωπο Ιδιωτικού Δικαίου, με τί¬ 
τλο «Γενική Δ/νση Διοικήσεως και Προγραμματισμού», καθώς και μιας 
(1) θέσεως Γενικού Διευθυντή του κλάδου ΠΕΙ Διοικητικού. 

Στη Γενική Διεύθυνση υπάγονται οι Δ/νσεις: 

α) Διοικητικού β) Οικονομικών γ) Επιμελητείας και Περιουσίας, δ) 
Υποστήριξης Περιφερειακών Μονάδων και Επιθεώρησης και ε) Ερευ¬ 
νών και Προγραμματισμού. 

2. Η παραπάνω Γ ενική Δ/νση θα συντονίζει τη δράση των επί μέρους 
Υπηρεσιακών Μονάδων από τις οποίες συγκροτείται και θα έχει σαν αρ¬ 
μοδιότητα: 

α) Την εφαρμογή και αξιολόγηση των προγρμάτων του Εθνικού Ορ¬ 
γανισμού Προνοίας στον Τομέα Πρόνοιας εν γένει σύμφωνα με τους 
σκοπούς και το αντικείμενο του Οργανισμού και 

β) Την υποστήριξη των λοιπών Δ/νσεων σε θέματα υπηρεσιακής κα¬ 
τάστασης προσωπικού, προγραμματισμό του ανθρώπινου δυναμικού, 
αξιολόγηση θέσεων, αποκέντρωση αρμοδιοτήτων, Οργάνωση και 
απλούστευση διαδικασιών, βελτίωση των σχέσεων Κράτους - Πολίτη, 
ανάπτυξη της πληροφορικής οικονομικού προγράμματος μελετών, προ¬ 
γραμματισμού και Εποπτείας έργων και διενέργειας διοικητικού και Οι¬ 
κονομικού Ελέγχου. 

3. Της Γενικής Δ/νσης Διοικήσεως και Προγραμματισμού θα προΐ- 
σταται υπάλληλος του Ε.Ο.Π. του κλάδου ΠΕΙ Διοικητικού, ο οποίος 
κατά τον χρόνο της επιλογής του θα έχει.ήδη επιλεγεί Προϊστάμενός Δ/ 
νσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1991 

όι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤΙΑΔΗΣ ΕΒΕΡΤ ΜΑΡΙΕΤΤΑ ΓΙΑΝΝΑΚΟΥ 


Αριθ. Φ. 14/405 (6) 

Σχετικά με την απαγόρευση εξόδου από τη χώρα Ελλήνων υπηκόων 
οφειλετών του ΙΚΑ και εκπροσώπων νομικών προσώπων, που επί¬ 
σης οφείλουν στο ΙΚΑ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: , 

1. Τις διατάξεις του. άρθρου 21 παρ. 7 του Ν. 1902/1990 (ΦΕΚ 
138 τ. Α').' : 

2. Τις αρ. 58403/38346/3.6.86 και 2036208/5243-17/ 
0016/31.5ι90 αποφάσεις του Υπουργού Οικονομικών που εκθόθηκαν 
κατ’ εξουσιοδότηση των άρθρων 1 παρ. 2 Ν. 395/1976 και 27 παρ. 4 
Ν. 1882/1990, για την εφαρμογή του μέτρου της απαγόρευσης εξόδου 
από τη χώρα των οφειλετών του Δημοσίου. 

3. Το αρ. Ε 59/15/13.2.91 έγγραφο της Διοίκησης του ΙΚΑ, απο¬ 
φασίζουμε: 

1. Η απαγόρευση εξόδου από τη χώρα των Ελλήνων υπηκόων, για 
οφειλές τους στο ΙΚΑ, από κύρια εισφορά και λοιπές προσαυξήσεις, που 
δημιουργήθηκαν από ατομική επιχείρηση, ομόρρυθμο, ετερόρρυθμο 
Εταιρεία, στις οποίες συμμετέχουν, ως ομόρρυθμα μέλη, κοινοπραξία, 
κοινωνία και αστική Εταιρεία επιτρέπεται εφόσον αυτές υπερβαίνουν το 
ένα εκατομμύριο δρχ. (1.000.000). 

Ομοίως επιτρέπεται η απαγόρευση εξόδου από τη χώρα των αναφε- 
ρομένων στην παρ. 1 του άρθρου 27 του Ν. 1882/1990 Ελλήνων υπη¬ 
κόων, εκπροσώπων νομικών προσώπων, εφόσον οι οφειλές από την πα¬ 
ραπάνω αιτία στο ΙΚΑ των νομικών προσώπων, υπερβαίνουν τα τρία 
εκατομμύρια δρχ. (3.000.000). 

2. Αρμόδια όργανα για να ζητήσουν τη λήψη του μέτρου της απαγό¬ 
ρευσης εξόδου από τη χώρα κατά των παραπάνω προσώπων, είναι οι 
Προϊστάμενοι των υπηρεσιών, στις οποίες είναι βεβαιωμένες οι οφειλές 
στο ΙΚΑ ως εξής: 

α. Διευθυντές των Ταμείων είσπραξης εσόδων ΙΚΑ Αθήνας - Πειραιά 
- Θεσσαλονίκης. 

β. Οι Διευθυντές των Υποκ/των του ΙΚΑ, στις Ταμειακές Υπηρεσίες 
των οποίων είναι βεβαιωμένες οι οφειλές. 

■ 3. Η απαγόρευση εξόδου από τη χώρα ζητείται με έγγραφο που 
απευθύνεται στην αρμόδια Υπηρεσία του Υπουργείου Δημόσιας Τάξης. 
Για την ενέργεια αυτή ενημερώνεται ο ενδιαφερόμενος εγγράφως. Η μη 
παραλαβή του εγγράφου αυτού, δεν θίγει το μέτρο της απαγόρευσης 
εξόδου. 

Το έγγραφο αυτό περιέχει κατά σειρά το επώνυμο, όνομα, πατρώ¬ 
νυμο, μητρώνυμο, έτος γεννήσεώς, τόπο γεννήσεως, στοιχεία ταυτότη¬ 
τας ή διαβατηρίου (εφόσον τυγχάνουν γνωστά) του προσώπου, σε βάρος 
του οποίου ζητείται η απαγόρευση της εξόδου από τη χώρα, ως και το 
είδος, το ποσό και τη χρονική περίοδο της οφειλής. Εκτός των ανωτέρω 
στοιχείων, επί εγγάμων γυναικών, αναγράφεται το επώνυμο και το 
όνομα συζύγου και επί απαγόρευσης εκπροσώπων νομικών προσώπων, 
η ιδιότητα αυτών στην επιχείρηση και η επωνυμία του Νομικού Προσώ¬ 
που. 

4. Κάθε Ταμείο είσπραξης εσόδων ΙΚΑ η Υποκ/μα ΙΚΑ τηρεί ειδικό 
βιβλίο ή μηχανογραφικό αρχείο για τις ζητούμενες απ’ αυτό απαγορεύ¬ 
σεις εξόδου από τη χώρα. Στα παραπάνω θα καταχωρείται κατ’ αλφα¬ 
βητική σειρά το ονοματεπώνυμο και τα ατομικά στοιχεία του προσώπου 
για το οποίο ζητείται η απαγόρευση, το ποσό της οφειλής η χρονική πε¬ 
ρίοδος αυτής, το έγγραφο με το οποίο ζητήθήκε η απαγόρευση εξόδου, ο 
αύξων αριθμός, η ημερομηνία άρσης της απαγόρευσης και ο λόγος που 
την προκάλεσε. 

Στο ίδιο βιβλίο, επί απαγόρευσης εξόδου από τη χώρα των εκπροσώ¬ 
πων νομικών προσώπων, μαζί με τα ατομικά τους στοιχεία, θα σημειώ¬ 
νεται και η επωνυμία του Νομικού Προσώπου. 

5. Το μέτρο απαγόρευσης εξόδου από τη χώρα των οφειλετών ΙΚΑ ή 
των εκπροσώπων των νομικών προσώπων που οφείλουν σ’ αυτό, αίρε¬ 
ται με έγγραφο του Δ/ντή Ταμείου ή Υποκ/τος ΙΚΑ, στο οποίο είναι βε¬ 
βαιωμένη η οφειλή για τους παρακάτω λόγους: 

α) Όταν εξοφληθεί η οφειλή για την οποία λήφθηκε τό μέτρο, 
β) Όταν περιοριστεί η οφειλή σε ποσά μικρότερα αυτών που ορίζονται 
στη παράγραφο 1 της απόφασης αυτής. ’ 

γ) Αν παρασχεθεί από τον οφειλέτη εγγύηση ή ασφάλεια (ακίνητα πε¬ 
ριουσιακά στοιχεία για εγγραφή υποθήκης κ.λ.π.) που να εξασφαλίζει, 
κατά την κρίση του οργάνου που ζήτησε την απαγόρευση, την καταβολή 
των οφειλών στο ΙΚΑ, με όλες τις προσαυξήσεις. 

δ) Εάν ο εκπρόσωπος αναλαμβάνει με δήλωσή του, την υποχρέωση 

καταβολής της οφειλής του Νομικού Προσώπου με οποιοδήποτε νόμιμο 
τρόπο (εγγύηση, σωρευτική αναδοχή χρέους) και ταυτόχρονα προσκο¬ 
μιστούν απ’ αυτόν περιουσιακά στοιχεία ακίνητα για εγγραφή υποθήκης 
ή άλλα περιουσιακά στοιχεία (κινητά) που να καλύπτουν με την αξία 
τους την οφειλή με τις προσαυξήσεις της. 

ε) Με απόφαση των αρμοδίων οργάνων του Ιδρύματος που ζητούν 
την απαγόρευση εξόδου, ανεξάρτητα από το ύφος της οφειλής, εφόσον 
υπάρχει αδυναμία για παροχή εγγύησης ή ασφάλειας και συντρέχουν 
αναπότρεπτοι λόγοι υγείας για αναχώρηση στο εξωτερικό του διωκομέ- 
νου· προσώπου, εφόσον οι λόγοι υγείας και το αναγκαίο της θεραπείας 
στο εξωτερικό αποδεικνύονται από πιστοποιητικά δημοσίων νοσηλευτι¬ 
κών ιδρυμάτων. 

6. Η ρύθμιση της οφειλής σε δόσεις από τα κατά νόμο αρμόδια όρ¬ 
γανα του Ιδρύματος (άρθρ. 112-116 του Καν. Ασφ. ΙΚΑ) δεν επηρεά¬ 
ζει την λήψη του μέτρου της απαγόρευσης εξόδου από τη χώρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1991 
Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. 7/οικ. 279 (7) 

Χορήγηση φαρμάκων από τα φαρμακεία των Κρατικών Νοσοκο¬ 
μείων. 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 19του Ν. 1902/1990 «Ρύθμιση συντα- 
ξιοδοτικών και άλλων συναφών θεμάτων» (Α 138). 

2. Τη διάταξη του εδαφ. δ' της παρ. 2 της με αρ. 7/οικ. 1144/ 
21.12.1990 Υπουργικής Απόφασης. 

3. Το γεγονός ότι η φύση ορισμένων χρονιών παθήσεων απαιτεί συ¬ 
νεχή και συστηματική παρακολούθηση του ασθενούς από ειδικές κλινι¬ 
κές, πρέπει, για την ασφαλέστερη και αποτελεσματικότερη αντιμετώ¬ 
πιση αυτών, να καθορίζεται το φαρμακευτικό σχήμα από τα Κρατικά 


Νοσοκομεία, που διαθέτουν το κατάλληλο επιστημονικό προσωπικό, 
αποφασίζουμε: 

1. Τα παρακάτω ιδιοσκευάσματα ή άλλα όμοια (της ίδιας σύνθεσης) 
χορηγούνται σε ασφαλισμένους του Δημοσίου και των Ασφαλιστικών 
Οργανισμών από τα φαρμακεία των Κρατικών Νοσοκομείων. 

α. ΑΚλΈΟΑΚ (ΤΚΥΡΤΟΚΕΕΙΝΕ) 
β. δΑΝϋΟδΤΑΤΙΝ (ΟΟΤΚΕΟΤΙΟΕ) 
γ. δΤΙΕΑΜΙΝ (δΟΜΟΤΟδΤΑΤΙΝ) 
δ. ΕΡΚΕΧ (ΚΕΟΟΜΒΙΝΑΝΤ Η11ΜΑΝ ΕΚΥΤΗΚΟΡΟΙΕΤΙΝ) 
ε. ΙΝΤΚΟΝ -Α (ΙΝΤΕΚΓΕΚΟΝ ΑΕΡΑ -2Β) 
στ. ΚΟΓΕΚΟΝ (ΙΝΤΕΚΓΕΚΟΝ ΑΕΡΑ -2Α) 
ζ. Σφαιρίνη μεγάλης περιεκτικότητας από 10 - 60 
η. ϋΕδΡΕΚΑΕ (ϋΕδΓΕΚΚΙΟΧΑΜΙΝΕ ΜΕδΥΕΑΤΕ), σε όσους 
υποβάλλονται σε θεραπεία αποσιδήρωσης, πλην των πασχόντων από 
μεσογειακή αναιμία, που στην περίπτωση αυτή προμηθεύονται το εν 
λόγω ιδιοσκεύασμα από τις Διευθύνσεις ή Τμήματα Υγιεινής των Μο- 
μαρχιών. 

θ. ΖΟΡΚΟΝ (ΟΝϋΑΝδΕΤΚΟΝ). 

2. Σε περίπτωση αδυναμίας των Νοσοκομείων να χορηγούν τα φάρ¬ 
μακα αυτά, μπορεί η προμήθειά τους να γίνει από Ιδιωτικά φαρμακεία, 
οπότε στην περίπτωση αυτή ο ασφαλισμένος καταβάλλει την προβλεπό- 
μενη συμμετοχή. 

3. Η δαπάνη για την αγορά των πιο πάνω φαρμάκων βαρύνει τους 
ασφαλισμένους φορείς, όπως και για τα ήδη χορηγούμενα από τα Κρα¬ 
τικά Νοσοκομεία φάρμακα σε εξωτερικούς ασθενείς, σύμφωνα με την 
αρ. 7/οικ. 1144/21.12.1990 Υπουργική απόφαση (εδαφ. δ'παρ. 2). 

4. Για το λόγο αυτό, κάθε μήνα, ή κάθε δύο μήνες, το Νοσοκομείο θα 
υποβάλλει στον αρμόδιο ασφαλιστώ φορέα ονομαστική κατάσταση με 
το σύνολο της σχετικής δαπάνης και ο φορέας θα καλύπτει τη δαπάνη με 
την απ’ ευθείας αποστολή του ανάλογου χρηματικού ποσού στο Κρατικό 
Νοσοκομείο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαρτίου 1991 

Η ΥΠΟΥΡΓΟΙ 

ΜΑΡΙΕΤΤΑ ΓΙΑΝΝΑΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



